
AVIZ  COMUN

asupra  proiectului de Lege pentru aprobarea Ordonanţei de urgenţă a Guvernului nr.37/2008 privind reglementarea unor măsuri 

financiare în domeniul bugetar
În conformitate cu  prevederile  art.1 pct.2 şi art.9 din Regulamentul şedinţelor comune ale Camerei Deputaţilor şi Senatului, Comisia pentru politică economică, reformă şi privatizare a Camerei Deputaţilor, Comisia economică, industrii şi servicii şi Comisia pentru privatizare şi administrarea activelor statului din Senat au  fost sesizate, spre dezbatere şi  avizare, cu proiectul  de Lege pentru aprobarea Ordonanţei de urgenţă a Guvernului nr.37/2008 privind reglementarea unor măsuri financiare în domeniul bugetar, trimis  de Guvern.
Membrii  celor  trei  Comisii  au  examinat proiectul de lege menţionat  mai  sus în şedinţa din  30 septembrie 2008.

   La lucrările celor trei Comisii, a participat, în calitate de invitat, din partea Ministerului Economiei şi Finanţelor, domnul Moise Popescu  – director general. 
Iniţiativa legislativă are ca obiect de reglementare instituirea unor măsuri financiare în domeniul bugetar, de natură să conducă la eficientizarea cheltuielilor din fonduri publice, rectificarea bugetului de stat pe anul 2008 şi a bugetului asigurărilor sociale de stat, precum şi modificarea unor acte normative.

 În  urma dezbaterilor şi a opiniilor  exprimate, membrii celor trei Comisii au  hotărât, cu unanimitate de voturi, să avizeze favorabil proiectul de Lege pentru aprobarea Ordonanţei de urgenţă a Guvernului nr.37/2008 privind reglementarea unor măsuri financiare în domeniul bugetar, cu un amendament admis, care este redat în ANEXA la prezentul aviz.
În raport cu  obiectul şi conţinutul său, proiectul de lege  face  parte  din categoria  legilor ordinare, urmând a fi adoptat cu  respectarea prevederilor art.76 alin.(2) din Constituţia României, republicată.

             PREŞEDINTE                                                                                PREŞEDINTE                                           PREŞEDINTE

                  Deputat                                                                                              Senator                                                        Senator
           Mihai TUDOSE                                                                   Dr. Dorel Constantin ONACA                       Dr. Gheorghe FUNAR
ANEXĂ

AMENDAMENT ADMIS :

	Nr.

crt.
	Text O.U.G. nr. 37/2008
	Amendament

(autorul amendamentului)
	Motivare


	1.
	Art. 2 –  (2) Fac excepţie de la prevederile alin. (1) achiziţiile pentru:
………………………………………………
                    i) dotarea spaţiilor destinate desfăşurării activităţilor finanţate integral din venituri proprii;
	La articolul 2, lit.i) a alineatului (2) se abrogă.
 Autor: senator Serban Mihăilescu
	Se propune ca şi instituţiilor publice finanţate integral din venituri proprii să li se aplice prevederile alin.(1), respectiv să li se interzică, pentru anul 2008, achiziţionarea de mobilier, aparatură electrocasnică şi aparate de telecomunicaţii pentru birouri (prevăzute în H.G. 2139/2004).
Deşi cheltuielile acestor instituţii nu afectează direct bugetul statului, veniturile lor se constituie în principal din taxe şi tarife suportate de populaţie şi de agenţii economici, astfel încât, o raţionalizare a utilizării acestor bani este binevenită.

